या आरोपीचा शोध घेण्यासाठी 200 पेक्षा जास्त पोलीस तैनात करण्यात आले आहेत, असं पाकिस्तानातल्या पोलीस अधिकाऱ्यांनी सांगितलं आहे. पण या घटनेनंतर कसूरमध्ये सुरू झालेली प्रदर्शनं पूर्ण पाकिस्तानात पसरत चालली आहेत.

सोशल मीडियावर सगळीकडे या घटनेविरोधात संताप व्यक्त होत केला जात आहे. दु:ख व्यक्त करताना मुलीचे वडील म्हणाले, "पूर्ण जग संपल्यासारखं वाटतंय.... माझ्याकडं काही शब्द नाहीत."

दोन वर्षात 12 मुलांच्या हत्या

गेल्या दोन वर्षांत अशा 12 घटना घडल्याचं कसूरच्या पोलिसांनी सांगितलं. यापैकी पाच घटनांमागे एकाच संशयिताचा हात असल्याचं सांगितलं जात आहे. त्याला शोधण्यासाठी शेकडो पोलीस तैनात करण्यात आले आहेत. आता पर्यंत 90 संशियितांच्या DNA चाचण्या करण्यात आल्या आहेत.

स्थानिक न्यूज चॅनल 'डॉन न्यूज'ने दिलेल्या वृत्तानुसार पोलिसांनी प्रदर्शनकर्त्यांवर गोळीबारात केला आहे. 

'पोलिसांचा निष्काळजीपणा'

झैनबचे वडील अमीन अंसारी म्हणाले की, "प्रदर्शनकर्त्यांनी केलेल्या जाळपोळीचं समर्थन करत नाहीत. पण त्यांचा संताप मी समजू शकतो."

ते पुढे म्हणाले, "CCTVचं फुटेज मिळताच पोलिसांनी ताबडतोब कारवाई केली असती तर आरोपीला लगेच पकडण्यात यश आलं असतं." 

दरम्यान, स्थानिक नेत्यांनी आरोपीला लवकरात लवकर पकडण्यासाठी प्रयत्न करणार, असं आश्वासन दिलं आहे. 

पोलिसांनी ताबडतोब कारवाई केली असती तर आरोपीला लगेच पकडण्यात यश आलं असतं, असं झैनबच्या वडील म्हणणं आहे.

पाकिस्तानात लोक सतत पोलीस आणि सरकारवर संताप व्यक्त करत आहेत. गुरुवारी प्रदर्शनकर्त्यांनी सरकारी इमारती, कार आणि एक स्थानिक नेत्याच्या कार्यालयाला आग लावण्यात आली. 

त्यांचं म्हणणं आहे की लहान मुलांवरील अत्याचार रोखण्यात पोलिसांनी कोणतीही पाउलं उचलली नाहीत. 

आरोपीला पकडण्यासाठी 1 कोटीचं बक्षीस

स्थानिक पोलीस प्रवक्त्यानं AFP वृत्तसंस्थेला दिलेल्या माहितीनुसार, "जवळजवळ 1000 लोक रस्त्यावर उतरले आहेत. ते सरकारी हॉस्पिटल, पोलीस स्थानक, आयुक्तालयांवर दगडफेक केली जात आहे."

पोलिसांनी केलेल्या गोळीबारात दोनजण मृत्युमुखी पडले.

ते पुढं म्हणाले की, "अधिक पोलिसफाटा तैनात करून परिस्थिती आटोक्यात आणण्याचा प्रयत्न केला जात आहे."

बुधवारी एका जमावाने स्थानिक पोलीस कार्यालयावर हल्ला केला. त्यानंतर पोलिसांनी केलेल्या गोळीबारात दोन जण मृत्युमुखी पडले.

पंजाब सरकारने झैनबच्या आरोपीला पकडण्यात मदत करणाऱ्याला 1... \n\nवरील लेखासाठी मला एक चांगले शीर्षक द्या.
पाकिस्तान : चिमुकलीच्या बलात्कार आणि खुनानंतर देशभर उद्रेक